CELEX: 52015PC0171
Language: ro
Date: 2015-04-22
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (Copernicus)

COMISIA EUROPEANĂ
            Bruxelles, 22.4.2015
            COM(2015) 171 final
            2015/0088(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Copernicus)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toate actele legislative relevante ale UE, într-un timp cât mai scurt de la adoptarea acestora. 
            
            
               Articolul 78 din Acordul privind SEE prevede că părțile contractante întăresc și extind cooperarea în cadrul activităților Uniunii în domeniul, inter alia, mediului și cercetării și dezvoltării tehnologice. 
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Proiectul de decizie a Comitetului mixt al SEE (atașat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți, pentru a extinde cooperarea părților contractante în domeniul mediului și al cercetării și dezvoltării tehnologice.
            
            
               Prin Decizia nr. 249/2014 a Comitetului mixt al SEE din 13 noiembrie 2014
                  1
                a fost deja extinsă cooperarea dintre părțile contractante la Acordul privind SEE pentru a include programul Copernicus. Prin urmare, la articolul 1 alineatul (8d) din protocolul 31 la Acordul privind SEE a fost inclusă o trimitere la Regulamentul (UE) nr. 377/2014 de instituire a programului Copernicus. Modalitățile de realizare a cooperării prevăzute între părțile contractante la Acordul privind SEE au fost, de asemenea, stabilite în cadrul dispoziției relevante din protocolul 31 la Acordul privind SEE.
            
            
               În temeiul protocolului 31 articolul 1 alineatul (8d) litera (e), Norvegia și Liechtenstein sunt exceptate de la participarea la programul Copernicus. Cu toate acestea, Norvegia a eliminat obstacolele din calea participării sale la program. Prin urmare, dispozițiile relevante privind participarea statelor AELS la program se aplică și Norvegiei, iar trimiterea la Norvegia de la litera (e) se elimină.
            
            
               Ar trebui remarcat faptul că Norvegia a solicitat ca participarea sa la programul Copernicus să înceapă cu efect retroactiv, de la 1 ianuarie 2014. Contribuția financiară la programul Copernicus aferentă exercițiului financiar 2014 va fi adăugată la contribuția pentru exercițiul financiar 2015 și va fi inclusă în cererea de fonduri pe 2015. În acest context, Parlamentul norvegian a aprobat deja în mod provizoriu fondurile corespunzătoare. 
            
            
               3.ELEMENTELE JURIDICE ALE PROPUNERII
            
            
               Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. 
            
            
               Comisia prezintă proiectul de decizie a Comitetului mixt al SEE în vederea adoptării acestuia de către Consiliu ca poziție a Uniunii. Comisia speră să poată prezenta acest proiect în cadrul Comitetului mixt al SEE cât mai curând posibil.
            
            
               2015/0088 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
                  (Copernicus)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 189 alineatul (2), coroborat cu articolul 218 alineatul (9),
            
            
               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),
            
         
         
            
               având în vedere propunerea Comisiei Europene,
            
            
               întrucât:
            
            
               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.
            
            
               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, protocolul 31 la Acordul privind SEE.
            
            
               (3)Protocolul 31 la Acordul privind SEE conține dispoziții și măsuri privind cooperarea în domenii specifice din afara celor patru libertăți.
            
            
               (4)Prin Decizia nr. 249/2014 a Comitetului mixt al SEE din 13 noiembrie 2014
                  4
               , cooperarea dintre părțile contractante la Acordul privind SEE a fost extinsă pentru a include Regulamentul (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010
                  5
               .
            
            
               (5)Această cooperare ar trebui extinsă la Norvegia, în condițiile prevăzute de protocolul 31 la Acordul privind SEE, iar participarea Norvegiei ar trebui, prin urmare, să înceapă de la 1 ianuarie 2014.
            
            
               (6)Protocolul 31 la Acordul privind SEE ar trebui, prin urmare, modificat pentru ca această cooperare extinsă să poată fi realizată începând cu 1 ianuarie 2014.
            
            
               (7)Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,
            
            
               ADOPTĂ PREZENTA DECIZIE: 
            
            
               Articolul 1
            
            
               Poziția care urmează să fie adoptată, în numele Uniunii Europene, în cadrul Comitetului mixt al SEE, referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
            
            
               Articolul 2
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  [nepublicată încă]
               
               
                  
                     (2)
                  JO L 305, 30.11.1994, p. 6.
               
               
                  
                     (3)
                  JO L 1, 3.1.1994, p. 3. 
               
               
                  
                     (4)
                  JO L [nepublicată încă].
               
               
                  
                     (5)
                  JO L 122, 22.4.2014, p. 44.
               
            
      
    ---documentbreak--- 
      
         
               COMISIA EUROPEANĂ
            Bruxelles, 22.4.2015
            COM(2015) 171 final
            ANEXĂ
            DECIZIA NR. .../2015 A COMITETULUI MIXT AL SEEdin de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
            la
            propunerea de Decizie a Consilului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Copernicus)
            
               
         
         
            
               ANEXĂ
               
                  DECIZIA NR. .../2015 A COMITETULUI MIXT AL SEE
               
                  din 
               
                  de modificare a Protocolului 31 la Acordul privind SEE 
                  în ceea ce privește cooperarea în domenii specifice în afara celor patru libertăți
            
            
               COMITETUL MIXT AL SEE,
            
            
               având în vedere Acordul privind Spațiul Economic European („Acordul privind SEE”), în special articolele 86 și 98,
            
            
               întrucât:
            
            
               (1)Cooperarea dintre părțile contractante la Acordul privind SEE a fost extinsă pentru a include Regulamentul (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010
                  1
               , prin Decizia nr. 249/2014 a Comitetului mixt al SEE din 13 noiembrie 2014
                  2
               .
            
            
               (2)Această cooperare ar trebui extinsă la Norvegia, în condițiile prevăzute de protocolul 31 la Acordul privind SEE, iar participarea Norvegiei ar trebui, prin urmare, să înceapă de la 1 ianuarie 2014.
            
            
               (3)Prin urmare, protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2014,
            
            
               ADOPTĂ PREZENTA DECIZIE:
            
            
               Articolul 1
            
            
               În protocolul 31 la Acordul privind SEE, la articolul 1 alineatul (8d) litera (e) cuvintele „Norvegia și” se elimină.
            
            
               Articolul 2
            
            
               Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE?.
            
            
               
                  3Se aplică de la 1 ianuarie 2014.
            
            
               Articolul 3
            
            
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
            
            
               Adoptată la Bruxelles,
            
            
               
                     Pentru Comitetul mixt al SEE,
               
               
                     Președintele
                     
                     
                     
                     Secretarii
                     Comitetului mixt al SEE
               
            
         
         
            
                  
                     (1)
                  JO L 122, 22.4.2014, p. 44.
               
               
                  
                     (2)
                  JO L [nepublicată încă].
               
               
                  
                     (3)
                  [Nu au fost semnalate obligații constituționale.] [Au fost semnalate obligații constituționale.]